Stig Kristiansen

Stig Kristiansen (født 12. august 1970 i Oslo) er en norsk tidligere toppsyklist som er sportsdirektør for sykkellaget Uno-X Mobility.

 Karriere 
Kristiansen startet i klubben IK Hero og vant nordisk lagtempo for juniorer i Kungsbacka (1988) med Bjørn Stenersen, Karsten Stenersen og Roar Skaane. Han gikk i 1990 over til Glåmdal SK/Nittedal.

For landslaget vant han i 1991 (Stuttgart) Norges tredje bronse i VM, på 100 km lagtempo sammen med Roar Skaane, Johnny Sæther og Bjørn Stenersen. Under Sommer-OL i 1992 ble han nr. 11 i lagtempo (100 km). I 1994 vant han Grorud rundt og NM tempo (50 km for menn). I 1997 var han igjen tilbake i IK Hero, før han gikk til Bjørgvin CK før klubbens profesjonelle satsing ble nedlagt etter Bjørn Stenersens bortgang.

Kristiansen ble da proff hos danske Accept Card med Bjørnar Vestøl. Hans karriere tok brått slutt i 2000, etter at han falt i betongen ved et elektrisk arbeide. 

Hans bestefar var syklisten, skøyteløperen og OL-vinner Bernt Evensen. Stigs far Harald Kristiansen var i 1991 hans trener og i sin tid også syklist for landslaget.

Kristiansen var ansatt i Norges Cykleforbund som landslagssjef fem år, før han i 2017 ble ansatt i Uno-X Mobility.

   Gull  Sølv  Bronse VM lagtempo      1991 NM fellesstart     1993 NM tempo  1994  1992-96  1993-97-98-2000 NM lagtempo  1992-94-95-98  1990-93-96   NM criterium  1998     Nordisk mesterskap lagtempo 1994  1991-92  1993 Nordisk mesterskap lagtempo Jr. 1988    

 Referanser 

 Eksterne lenker 


Kategori:Norske syklister
Kategori:Norske landeveissyklister
Kategori:Norske sykkeltrenere
Kategori:Deltakere for Norge under Sommer-OL 1992
Kategori:Syklister under Sommer-OL 1992
Kategori:Norgesmestere i lagtempo
Kategori:Norgesmestere i tempo
Kategori:Norgesmestere i gateritt
Kategori:Personer fra Oslo
Kategori:Kongepokalvinnere i sykkelsport